CELEX: 32012R0410
Language: lt
Date: 2012-05-14 00:00:00
Title: 2012 m. gegužės 14 d. Tarybos įgyvendinimo reglamentas (ES) Nr. 410/2012, kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 32 straipsnio 1 dalis

15.5.2012   
            
            
               LT
            
            
               Europos Sąjungos oficialusis leidinys
            
            
               L 126/3
            
         TARYBOS ĮGYVENDINIMO REGLAMENTAS (ES) Nr. 410/2012
   2012 m. gegužės 14 d.
   kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 32 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Reglamentą (ES) Nr. 36/2012 (1), ypač į jo 32 straipsnio 1 dalį,
   kadangi:
   
               (1)
            
            
               2012 m. sausio 18 d. Taryba priėmė Reglamentą (ES) Nr. 36/2012;
            
         
               (2)
            
            
               atsižvelgiant į padėties Sirijoje sunkumą ir vadovaujantis 2012 m. gegužės 14 d. Tarybos įgyvendinimo sprendimu 2012/256/BUSP kuriuo įgyvendinamas Sprendimas 2011/782/BUSP dėl ribojamųjų priemonių Sirijai (2), į Reglamento (ES) Nr. 36/2012 II priede pateiktą fizinių ir juridinių asmenų, subjektų ar organizacijų, kuriems taikomos ribojamosios priemonės, sąrašą reikėtų įtraukti papildomus asmenis ir subjektus;
            
         
               (3)
            
            
               be to, informacija, susijusi su trimis asmenimis, išvardytais Reglamento (ES) Nr. 36/2012 II priede, turėtų būti atnaujinta, ir vieno asmens įrašas turėtų būti išbrauktas,
            
         PRIĖMĖ ŠĮ REGLAMENTĄ:
   1 straipsnis
   Šio reglamento I priede išvardyti asmenys ir subjektai įtraukiami į Reglamento (ES) Nr. 36/2012 II priede pateiktą sąrašą.
   2 straipsnis
   Reglamento (ES) Nr. 36/2012 II priedas iš dalies keičiamas kaip nurodyta šio reglamento II priede.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 14 d.
      
         
            Tarybos vardu
         
         
            Pirmininkė
         
         C. ASHTON
      
   
   
      (1)  OL L 16, 2012 1 19, p. 1.
   
      (2)  Žr. šio Oficialiojo leidinio p. 9.
   
      I PRIEDAS
      
         1 straipsnyje nurodyti asmenys ir subjektai
      
      
         Asmenys
      
      
                   
               
               
                  Vardas ir pavardė
               
               
                  Identifikavimo informacija
               
               
                  Įtraukimo į sąrašą priežastys
               
               
                  Įtraukimo į sąrašą data
               
            
                  1.
               
               
                  Adib Mayaleh
               
               
                  Gimęs 1955 m. Daraa
               
               
                  Adib Mayaleh yra atsakingas už ekonominės ir finansinės paramos Sirijos režimui teikimą jam einant Sirijos centrinio banko valdytojo pareigas.
               
               
                  2012 5 15
               
            
                  2.
               
               
                  Salim Altoun, dar žinomas kaip Saleem Altoun, dar žinomas kaip Abu Shaker
               
               
                  „Altoun Group“ pirmininkas ir pagrindinis vykdomasis direktorius
                  Gimęs 1940 m. Karakase, Venesuela
                  Jis turi Venesuelos pilietybę; identifikavimo numeris 028173131 (galbūt turi Venesuelos pasą).
                  Jis turi Libano leidimą gyventi ir dirbti, kurio numeris 1486/2011
               
               
                  Teikia finansinę paramą režimui. Per „Altoun Group“ dalyvauja schemoje, skirtoje Sirijos naftai eksportuoti kartu su į sąrašą įtraukta bendrove „Sytrol“, siekiant režimui teikti pajamų.
               
               
                  2012 5 15
               
            
                  3.
               
               
                  Youssef Klizli
               
               
                  Salim Altoun padėjėjas
               
               
                  Teikia finansinę paramą režimui. Per „Altoun Group“ padėjo Salim Altoun parengti schemą, skirtą Sirijos naftai eksportuoti kartu su į sąrašą įtraukta bendrove „Sytrol“, siekiant režimui teikti pajamų.
               
               
                  2012 5 15
               
            
         
      
         Subjektai
      
      
                   
               
               
                  Pavadinimas
               
               
                  Identifikavimo informacija
               
               
                  Įtraukimo į sąrašą priežastys
               
               
                  Įtraukimo į sąrašą data
               
            
                  1.
               
               
                  „General Organisation of Tobacco“
               
               
                  Salhieh Street 616, Damascus, Syria
               
               
                  Teikia finansinę paramą Sirijos režimui. „General Organisation of Tobacco“ visiškai priklauso Sirijos valstybei. Organizacijos gaunamas pelnas, įskaitant pelną, gautą pardavus leidimus parduoti užsienio prekių ženklais pažymėtus tabako gaminius ir iš užsienio prekių ženklais pažymėtų tabako gaminių importo mokesčių, pervedamas Sirijos valstybei.
               
               
                  2012 5 15
               
            
                  2.
               
               
                  „Altoun Group“
               
               
                  
                              „Altoun Group“
                           
                        
                              Maaraba Damascus Countryside
                           
                        
                              North Circular Highway
                           
                        
                              Damascus
                           
                        
                              Syria
                           
                        
                              tel.: 00963-11-5915685
                           
                        
                              Postal Box 30484
                           
                        1987 US SIC Codes 6719
                  NACE Codes 7415
               
               
                  Teikia finansinę paramą Sirijos režimui. Šis subjektas dalyvauja schemoje, skirtoje Sirijos naftai eksportuoti kartu su į sąrašą įtraukta bendrove „Sytrol“, siekiant režimui teikti pajamų.
               
               
                  2012 5 15
               
            
   
      II PRIEDAS
      
                  1.
               
               
                  Reglamento (ES) Nr. 36/2012 II priede pateikti įrašai, susiję su toliau išvardytais asmenimis, pakeičiami šiais įrašais:
                  
                              Vardas, pavardė
                           
                           
                              Identifikavimo informacija
                           
                           
                              Įtraukimo į sąrašą priežastys
                           
                           
                              Įtraukimo į sąrašą data
                           
                        
                              Manal Al Assad (dar žinoma kaip Manal Al Ahmad)
                           
                           
                              Gimusi 1970 02 02
                              Gimimo vieta: Damascus (Damaskas)
                              Paso numeris (Sirijos): 0000000914
                              Mergautinė pavardė: Al Jadaan
                           
                           
                              Maher Al Assad žmona ir dėl to iš režimo gauna naudos ir yra glaudžiai su juo susijusi.
                           
                           
                              2012 3 23
                           
                        
                              Issam Anbouba
                           
                           
                              
                                 Anbouba for Agricultural Industries Co. direktorius.
                              Gimęs 1952 m. Homse, Sirija
                           
                           
                              Teikia finansinę paramą represiniam aparatui ir sukarintoms grupuotėms, kurios naudoja jėgą prieš civilius gyventojus Sirijoje. Suteikia nuosavybę (pastatus, sandėlius) improvizuotoms įkalinimo stovykloms. Finansiniais ryšiais susijęs su aukštais Sirijos pareigūnais.
                           
                           
                              2011 9 2
                           
                        
                              Mazen al-Tabba
                           
                           
                              Gimęs 1958 01 01
                              Gimimo vieta: Damascus (Damaskas)
                              Paso Nr. (Sirijos): 004415063, galioja iki 2015 05 06
                           
                           
                              Ihab Makhlouf ir Nizar al-Assad verslo partneris (sankcijos nustatytos 2011 08 23); valiutos keitimo bendrovės Al-Diyar lil-Saraafa (dar žinomos kaip Diar Electronic Services), remiančios Sirijos centrinio banko politiką, bendrasavininkas kartu su Rami Makhlouf.
                           
                           
                              2012 3 23
                           
                        
            
                  2.
               
               
                  Toliau nurodytas įrašas išbraukiamas:
                  
                              68.
                           
                           
                              Saqr Khayr Bek.